armvectores/hy_wikipedia_2023 huggingface dataset:
(1266) Տոն

(1266) Տոն (անգլ.՝ Tone), աստերոիդ աստերոիդների գոտու արտաքին մասում։ Հայտնաբերվել է 1927 թվականի հունվարի 23-ին Օկուրո Օիկավայի կողմից Տոկիոյում։
Միջին հեռավորությունը Արեգակից կազմում է 3,368542 ա. մ., առավելագույնը մոտենում է 3,2067 ա. մ. հեռավորության վրա և հեռանում 3,5304 ա. մ.։ Արեգակի շուրջ մեկ ամբողջական պտույտ է կատարում 2258,19 երկրային օրվա ընթացքում, իր ուղեծրով շարժվելով միջինում 0,159419 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,13° անկյուն։
Տոն աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1266) Տոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մադլեն Ստյուարտ

Մադլեն Ստյուարտ (անգլ.՝ Madeline Stuart, ), ավստրալիացի մոդել, որը տառապում է Դաունի համախտանիշով։ Այդ հիվանդությունն ունեցող առաջին ֆոտոմոդելն է աշխարհում։ Մասնակցել է Նյու Յորքի, Փարիզի, Լոնդոնի, ռուսաստանյան, Mercedes Benz-ի՝ Չինաստանում անցկացված նորաձևության շաբաթներին, Runway Dubai-ին։


== Կենսագրություն ==
2014 թվականին Բրիսբեն քաղաքում նորաձևության ցուցադրությունը մոր հետ դիտելուց հետո է Ստյուարտը վճռել դառնալ մոդել։ Հաճախել է լողի, հեծանվասպորտի, ֆիթնեսի պարապմունքների, կարճ ժամանակամիջոցում նիհարել մոտավորապես քսան կիլոգրամով, որից հետո մասնակցել է ֆոտոսեսիայի։ Իր գործունեությունը որպես մոդել սկսել է 2015 թվականին, երբ նրա մայրը առցանց կամպանիա է նախաձեռնել մոդելավորման պայմանագրեր ձեռք բերելու նպատակով։ Արդյունքում Ստյուարտը բազմաթիվ բաժանորդներ է նվաճել համացանցում և կնքել երկու պայմանագիր. մեկը՝ ֆիթնեսային զգեստի Manifesta բրենդի, մյուսը՝ կանացի պայուսակների everMaya բրենդի հետ։ Հետագայում մասնակցել է ամերիկյան Վիրջինիա նահանգի Ռիքսի դաստակերտում անցկացված հարսանեկան տարազների ֆոտոսեսիային, ինչպես նաև՝ նկարահանվել նորաձևության Vogueամսագրի համար։


== Ծանոթագրություններ ==


== Արտաքին հղումներ ==
Site oficial
Madeline Stuart no Facebook
Madeline Stuart no Instagram
Մատեուոս Բիտեկո

Մատեուս Բիտենկուրտ դա Սիլվա (պորտ.՝ Matheus Bitencourt da Silva, օգոստոսի 26, 1995(1995-08-26) կամ հունիսի 28, 1995(1995-06-28), Պորտու Ալեգրի, Բրազիլիա - նոյեմբերի 28, 2016(2016-11-28), Յա Յունիոն), բրազիլական ֆուտբոլիստ, կիսապաշտպան, հայտնի է «Գրեմիո» և «Շապեկոենսե» ակումբներում հանդես գալով։


== Ակումբային կարիերա ==
Մատեուս Բիտեկոն՝  «Գրեմիո» ակումբի սանն է։ 2013 թվականի հուլիսի 14-ին «Բոտաֆոգոյի» դեմ խաղում նա առաջին խաղն անցկացրեց բրազիլական Սերիա Ա-ում։


== Միջազգային կարիերա ==
2014 թվականին Բրազիլիայի երիտասարդական հավաքականի կազմում Մատեուս Բիտեկոն մասնակցել է Տուլոնում մրցաշարի։
2016 թվականի նոյեմբերի 28-ի գիշերը, մոսկովյան ժամանակով՝ երկուշաբթի լույս երեքշաբթի Կոլումբիայի Մեդելինա օդանավակայանի մոտ տեղի ունեցավ ավիավթար։ Ինքնաթիռում էին գտնվում բրազիլիական «Շապեկոենսե» թիմը, ովքեր մասնակցելու էին Հարավամերիկյան գավաթի եզրափակչին՝ կոլումբիական «Ատլետիկո Նասիոնալի» դեմ խաղին։
Ինքնաթիռում գտնվում էր 81 մարդ — 72 ուղևոր և 9 անձնակազմի անդամ։


== Նվաճումներ ==
Հավաքական

 Բրազիլիայի հավաքականՏուլոնի մրցաշարի հաղթող


== Ծանոթագրություններ ==
Յուրի Բաբաջանյան

Յուրի Բաբաջանյան (հունվարի 19, 1962, գ. Ղուզե Ճարտար, Մարտունու շրջան) - փետրվար 4, 1994, գ. Քավթառլու, Մարտունու շրջան), ազատամարտիկ։ 1981-1983 թվականներին ծառայել է ԽՍՀՄ զինված ուժերում։


== Կենսագրություն ==
Ավարտել է Դուշանբեի պոլիտեխնիկական ինստիտուտը (1987)։ 1987-1989 թվականներին աշխատել է Դուշանբեում։ 1989-1994 թվականներին կամավորական ջոկատի, Մարտունիի պաշտպանական շրջան ստորաբաժանումների կազմերում մասնակցել է Մարտունիի, Վերին Վեյսալուի, «Ոսյանա լեռան» դիրքեփ, Ղաջափ, Ֆիզուլիի, Աղդամի և այլ բնակավայրերի ինքնապաշպանական և ազատագրական մարտերին։
Հետմահու պարգևատրվել է Լեռնային Ղարաբաղի Հանրապետություն «Մարտական խաչ» 2-րդ աստիճանի շքանշանով։ Թաղված է Ղուզե Ճարտարում։


== Ծանոթագրություններ ==
Աբրահամ Դեբորին

Աբրահամ Մոիսեևիչ Դեբորին (ռուս.՝ Абрам Моисеевич Деборин, հունիսի 4 (16), 1881, Կաունաս, Ռուսական կայսրություն - մարտի 8, 1963(1963-03-08)[…], Մոսկվա, ԽՍՀՄ), փիլիսոփա։
1903 թվականից սոցիալ-դեմոկրատ, 1907-1917 թվականներին՝ մենշևիկ։ ԽՄԿԿ անդամ 1928 թվականից։ Ավարտել է Բեռնի համալսարանի փիլիսոփայության ֆակուլտետը (1908 թվական)։ 1926-1930 թվականներին «Պոդ զնամենեմ մարքսիզմա» ամսագրի պատասխանատու խմբագիր։ Քննադատել է մախիզմը և մեխաևիցիզմը, պաշտպանևլ մատերիալիստական դիալեկտիկան։ Դեբորինը թույլ է տվել տեսական որոշ սխալներ։ 1935 թ.-ից աշխատել է ԽՍՀՄ ԳԱ-ում։ 1930-1950-ական թվականներին գրել է աշխատություններ նոր ժամանակների սոցիալ-քաղաքական ուսմունքների և մարքսիստական փիլիսոփայության պատմության վերաբերյալ։


== Ծանոթագրություններ ==
Ապոլլոդորոս Դամասկոսցի

Ապոլլոդորոս Դամասկոսցի (՚Άπολλόδωρος) (ծննդյան և մահվան թվականները անհայտ են), 2-րդ դարի առաջին կեսի հռոմեական ճարտարապետ և ինժեներ։


== Գործունեություն ==
Միասնական հատակագծով կառուցել է Տրայանոսի ֆորումի անսամբլը Հռոմում հաղթակամարին հաջորդում էր սյունազարդ բակը, որը եզրափակվում էր Ուլպիա բազիլիկով, ապա ոչ մեծ հրապարակն էր՝ լատինական և հունական երկու գրադարանների շենքերով, որոնց միջև Տրայանոսի նշանավոր սյունը՝ կայսեր հաղթանակները պատկերող հարթաքանդակներով։ Ապոլլոդորոս Դամասկոսցիին են վերագրվում Տրայանոսի հաղթակամարները, իտալական Անկոնա և Բենևենտա քաղաքներում։ Չեն պահպանվել՝ Դանուբ գետի կամուրջը Դրոբետա քաղաքի մոտ (104–105 թվականներին, 1 կմ ավելի երկարությամբ), Տրայանոսի կրկեսն ու բաղնիքները Հռոմում, ինչպես նաև նրա տրակտատը Դանուբի կամրջի մասին։


== Ծանոթագրություններ ==
Վամպիրի օրագրերը (չորրորդ եթերաշրջան)

Վամպիրի օրագրերը ֆիլմի չորրորդ եթերաշրջանը նկարահանվել է սկսած 2012 թվականի հոկտեմբերի 11-ից, իսկ պրեմիերան եղել է 2013 թվականի մայիսի 16-ին։ 


== Դերերում ==


=== Հիմնական դերեր ===
Փոլ Ուեսլի - Ստեֆան Սալվատոր (23 էպիզոդ), Սայլաս (8 էպիզոդ)
Իան Սոմերհոլդեր - Դեյմոն Սալվադոր (23 էպիզոդ), Սայլաս (1 էպիզոդ)
Նինա Դոբրև - Ելենա Ջիլբերտ (23 էպիզոդ), Կատերինա (Կետրին) Պետրովա (8 էպիզոդ), Սայլաս (1 էպիզոդ)
Կատերինա Գրեմ - Բոննի Բենեթ (18 էպիզոդ)
Քենդիս Աքոլա - Քերոլայն Ֆորբս (19 էպիզոդ), Սայլաս (2 էպիզոդ)
Զաք Ռորիգ - Մեթթ Դոնովան (18 էպիզոդ), Սայլաս (1 էպիզոդ)
Սթիվեն Ռ. Մակքուին - Ջերեմի Ջիլբերտ (17 էպիզոդ), Սայլաս (1 էպիզոդ)
Մայքլ Տրևինո - Թայլեր Լոքվուդ (13 էպիզոդ), Կլաուս (1 էպիզոդ)
Ժոզեֆ Մորգան - Կլաուս Մայքսլն (19 էպիզոդ), Սայլաս (1 էպիզոդ)


=== Երկրորդական դերեր ===
Քլեր Հոլթ - Ռեբեկա (18 էպիզոդ), Սայլաս (1 էպիզոդ)
Դեյվիդ Էլփեյ - Ատտիկուս Շեին (12 էպիզոդ)
Գրեյս Փիպս - Էփրիլ (10 էպիզոդ)
Ֆիբի Թոնքին - Հեյլի Մարշալ (8 էպիզոդ)
Մարգարետ Պակինտաիր - Լիզա Ֆորբս (7 էպիզոդ), Սայլաս (1 էպիզոդ)
Դենիել Գիլլիս - Էլայջը (4 էպիզոդ)
Նատանիել Բուզոլիչ - Կոլ (5 էպիզոդ)
Արիելա Կեբբել - Ալեքսի "Լեքսի" (4 էպիզոդ)
Սյուզան Ուալթերս - Կեռլ Լոքվուդ (5 էպիզոդ)
Թոդ Ուիլյամս - Կոնր Ջորդան (7 էպիզոդ)
Ռիկ Ուորթի - Ռուդի (5 էպիզոդ)


=== Հյուր դերեր ===
Սառա Քեննինգ - Ջեննա Սոմերս (1 էպիզոդ)
Մեթթ Դևիս - Ալարիկ Զալցման (2 էպիզոդ)
Դեյվիդ Անդերս - Ջոն Ջիլբերտ (1 էպիզոդ)
Արիելա Կեբբել - Լեքսի (1 էպիզոդ)


=== Հատուկ հյուր դեր ===
Ջասմին Գայ - Շեիլա Բենեթ (1 էպիզոդ)
Բուդիշչե (գյուղ, Կովելի շրջան)

Անվան այլ կիրառումների համար տե՛ս՝ ԲուդիշչեԲուդիշչե (ուկրաիներեն՝ Будище), գյուղ Ուկրաինայի Վոլինի մարզի Կովելի շրջանում։ Հիմնադրվել է 1583 թվականին։
2001 թվականի տվյալներով Բուդիշչե գյուղում բնակվում էր 120 մարդ։ Բնակավայրը զբաղեցնում է 475 կմ² տարածք։ Բնակչության խտությունը կազմում էր 0,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներքին Մսխալգոր

Ներքին Մսխալգոր (վրաց.՝ ქვემო მსხალგორი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 444 մարդ։


== Ծանոթագրություններ ==
Տունգիրո-Օլյոկմինսկի շրջան

Տունգիրո-Օլյոկմինսկի շրջան (ռուս.՝ Тунгиро-Олёкминский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1938 թվականին։ Վարչական կենտրոնը՝ Տուպիկ։


== Աշխարհագրություն ==
Շրջանի տարածքի մակերեսը կազմում է 43770 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 1578 մարդ։ Բնակչության խտությունը կազմում էր 0,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սան Ջորջո Յոնիկո

Սան Ջորջո Յոնիկո  (իտալերեն՝  San Giorgio Ionico ), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 15 919 մարդ (2008 թվական), բնակչության խտությունը կազմում է 692 մարդ/կմ²։ Զբաղեցնում է 23 կմ² տարածք։ Փոստային ինդեքսն է՝ 74027։ Հեռախոսային կոդը՝ 099։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 099 5915111
Պաշտոնական կայք՝ http://www.comune.san-giorgio-ionico.ta.it/it/index.htm Archived 2009-12-16 at the Wayback Machine.


== Արտաքին հղումներ ==
http://www.comune.san-giorgio-ionico.ta.it/it/index.htm Archived 2009-12-16 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մալիտո

Մալիտո (իտալերեն՝ Malito), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 896 մարդ, բնակչության խտությունը կազմում է 56 մարդ/կմ²։ Զբաղեցնում է 16 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ 00984։
Կոմունայի հովանավորն է Աստծո սուրբ Մարգարե Եղիան։ Տոնը նշվում է մայիսի չորրորդ շաբաթ օրը։
Հարևան կոմունաներն են՝ Ալթիլիա, Բելսիտո, Դիպիգնանո, Դոմանիկո, Գրիմալդի, Պատերնո Կալաբրո։


== Ծանոթագրություններ ==
Ռենե Ուրբանի

Ռենե Ուրբանի (փետրվարի 7, 1927(1927-02-07), Hautbellain, Troisvierges, Canton of Clervaux - հոկտեմբերի 10, 1990(1990-10-10), Լյուքսեմբուրգ), Լյուքսեմբուրգի և միջազգային կոմունիստական շարժման գործիչ։ Դ․ Ուրբանիի որդին։ Մասնագիտությամբ ժուռնալիստ։ Լյուքսեմբուրգի կոմկուսի (ԼԿԿ) անդամ 1945 թվականից։ 1956 թվականից՝ ԼԿԿ ԿԿ, 1968 թվականից՝ ԼԿԿ ԿԿ գործադիր կոմիտեի անդամ։ 1976 թ. դեկտեմբերից՝ ԼԿԿ նախագահ։ Ռենե Ուրբանին 1962 թվականից ԼԿԿ կենտրոնական օրգան «Դի Ցայտունգ ֆում լետցեբուրգեր ֆոլլեկ» («Die Zeitung vum Letzeburger Vollek») թերթի տնօրենը և գլխավոր խմբագիրն է։ 1975 թվականից՝ Լյուքսեմբուրգի պառլամենտի դեպուտատ։
Հացով ապուր

Հացով ապուր, ուտեստ Հյուսիսային Եվրոպայի խոհանոցից։ Հացով ապուրը այժմ ներկա է Դանիայի, Շվեդիայի, Ֆինլանդիայի խոհանոցներում։


== Պատրաստման եղանակը ==
Արևահամ փշրանքները լցնում ենք եռացրած տաք ջրի մեջ՝ դրանց ավելացնելով շաքարավազ և մեղր։ Երբ խառնուրդը պատրաստ է լինում, այն տաքացնում են և լցնում թույլ շաքարաջրի մեջ եփած մրգերի կտորները և հարում՝ դանդաղ ավելացնելով շաքարի փոշի։ Ավարտելուց հետո դնում ենք, որ սառչի։


== Հացով ապուրի տարբեր տեսակներ ==
Հացով ապուրի բազմաթիվ տեսակներ կան։ Կարելի է տեսակավորել՝ մրգերի (կախված նրանից, թե ինչ միրգ է ավելացված), գարեջրի, շոկոլադի և այլն։


== Աղբյուրները ==
Хлебный суп
Կրեմիա

Կրեմիա  (իտալերեն՝ Cremia), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 761 մարդ, խտությունը՝ 76 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 22010։ Հեռախոսային կոդ՝ 0344։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարիացել

Մարիացել (գերմ.՝ Mariazell), քաղաք Ավստրիայի Շտիրիա (Styria) երկրամասի Բրուկ-Մյուրցուշլագ (Bruck-Mürzzuschlag) շրջանում։ Ուխտագնացությունների ճանաչված վայր է, ինչպես նաև՝ ձմեռային մարզաձևերի կենտրոն ու առողջավայր (հայտնի առողջարաններից է Mariazeller Bürgeralpe-ն)։ 2015 թվականի հունվարի 1-ից միավորվել է Հատալ (Halltal), Գուսվերկ (Gußwerk) և Սանկտ Սեբաստիան (Sankt Sebastian) համայնքների հետ։
Զբաղեցնում է 413.44 քառակուսի կիլոմետր տարածք։ Նախքան միավորվելը զբաղեցնում էր 6.43 քառակուսի կիլոմետր տարածք։ 2014 թվականի հունվարի 1-ի տվյալներով բնակչության թվաքանակը կազմել է 3 434: 2018 թ. այդ ցուցանիշը հասել է 3.813-ի։
Գտնվում է Շտիրիայի հյուսիսային հատվածում, հարևան Ստորին Ավստրիա երկրամասի հետ սահմանի մոտ, Մուրա գետի ափին, Շտիրիական Ալպերի մերձակայքում, Շտիրիայի վարչական կենտրոնից՝ Գրաց քաղաքից 143 կիլոմետր դեպի հյուսիս։
Ամեն տարի տասնյակ հազարավոր ուխտավորների այստեղ է ձգում բենեդիկտյան աբբայության Սբ. Լամբերտի վանքը, որ հիմնադրվել է 1157 թվականին։ 2007 թ. հանդիսավորությամբ նշվել է վանքի 850-ամյակը, և տոնական միջոցառումներին մասնակցել է նաև Հռոմի այն ժամանակվա պապը՝ Բենեդիկտոս 16-րդը։ 


== Պատմություն ==
Քաղաքի ներկայիս տարածքում դարեր առաջ բնակություն են հաստատել հաջորդաբար՝ կելտեր, իլիրիացիներ, հին հռոմեացիներ, սլավոններ։
1344 թվականին բնակավայրին շնորհվել է առևտրային քաղաքի կարգավիճակ; 1380-ին այստեղ ավարտվել է եկեղեցու շինարարությունը։ 1420-ին թուրքերը գրավել են քաղաքը, այրել եկեղեցին ու բնակավայրը։ 1474-ին բնակավայրը դարձյալ հրդեհի ճարակ է դարձել։ 1532—ին թուրքերի նոր ասպատակությանն է ենթարկվել։ Քաղաքը տուժել է նաև նապոլեոնյան պատերազմներից, 1816 թվականին էլ՝ զանգվածային սովից։
Հերթական մեծ հրդեհից հետո Մարիացելը 1832-ին կրկին ոտքի է կանգնել, վերակառուցվել։ Երկրորդ համաշխարհային պատերազմի տարիներին դարձյալ վնասվել է։ 1948 թվականին պաշտոնապես քաղաքի կարգավիճակ է ստացել ու նոր թափով վերակառուցվել։


== Գործընկեր քաղաքներ ==
 Գերմանիա Ալտյոտինգ, Գերմանիա, Բավարիա
 Շվեյցարիա Այնզիդելն, Շվեյցարիա
 Պորտուգալիա Ֆաթիմա, Պորտուգալիա
 Իտալիա Լորետո, Իտալիա
 Ֆրանսիա Լուրդ, Ֆրանսիա
 Լեհաստան Չենստոխովա, Լեհաստան
 Էստերգոմ, Հունգարիա


== Գրականություն ==
Liselotte Blumauer Montenave: Bibliographie des Wallfahrtsortes Mariazell. Wiener Katholische Akademie, Wien 1973
Helmut Eberhart, Heidelinde Fell (Hrsg.): Mariazell – Schatz und Schicksal. Katalog der Steirischen Landesausstellung, Graz 1996, ISBN 3-901704-01-9.
Erika Käfer, Fritz Käfer: Pilgerwege nach Mariazell, Band Ost + Nord, 2009
Maximilian Liebmann: Mariazell im Spiegel kirchlich-religiösen und politischen Lebens von Mitteleuropa Archived 2015-06-10 at the Wayback Machine. (PDF-Datei; 129 kB). Beitrag beim Symposion Die Last der Geschichte – Mariazell und Marialogie von der Reformation bis ins 20. Jahrhundert. 2007


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Magna Mater Austriae in Österreich Lexikon
Քաղաքի պաշտոնական կայքէջը
Բազիլիկը
Մարիացելը՝ ուխտագնացության կարևորագույն վայր
Թեձմիսխևի

Թեձմիսխևի (վրաց.՝ თეძმისხევი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Կասպից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 132 մարդ։


== Ծանոթագրություններ ==
Սեյատել Սևերնի (Սալսկի շրջան)

Սեյատել Սևերնի (ռուս.՝ Сеятель Северный), ավան Ռուսաստանի Ռոստովի մարզի Սալսկի շրջանում։ Մտնում է Գիգանտովսկի գյուղական համայնքի կազմի մեջ։
Հիմնվել է 1922 թ.։
Կեկավայի շրջան

Կեկավայի շրջան (լատիշ․՝ Ķekavas novads), վարչատարածքային միավոր Լատվիայի կենտրոնական մասում, գտնվում է պատմական Վիձեմե մարզում։ Շրջանը բաղկացած է երկու մասից և Բալոժի գյուղից։ Կեկավա գյուղը գտնվում է կենտրոնի եզրին
Սահմանակից է Օլայնիի, Սալասպիլսկիի, Բալդոնաի, Իկշկիլսկիի, Կոգումի, Օզոլնիեկսկիի շրջաններին։
2010 թվականի տվյալներով բնակչությունը կազմում է 21,673 մարդ ։ Տարածքի մակերեսը կազմում է 270,2 կմ²։
Տարածաշրջանը կազմավորվել է 2009 թվականի հուլիսի 1-ին Լատվիայի Ռիգաի շրջանի վարչական բարեփոխումների ավարտից հետո։


== Բնակչության կազմ ==
Բնակչության ազգային կազմը 2011 թվականի տվյալներով հետևյալն է՝


== Տարածքային բաժանում ==
Քաղաք Բալոժի (լատիշ․՝ Baložu pilsēta)
Դաուգմալաի շրջան (լատիշ․՝ Daugmales pagasts)
Կեկավայի շրջան (լատիշ․՝ Ķekavas pagasts)


== Ծանոթագրություններ ==


== Արտաքին հղումներ ==
Կեկավայի շրջանի պաշտոնական կայք(լատիշերեն)
Աբու Հասանի մաշիկները (այլ կիրառումներ)

Աբու Հասանի մաշիկները եզրը կարող է վերաբերել․

Աբու Հասանի մաշիկները - Ստեփան Լիսիցյանի հեղինակած հեքիաթ-զրույցը։
Աբու Հասանի մաշիկները - 1974 թվականին «Հայֆիլմ» կինոստուդիայի կողմից նկարահանված հայկական մուլտֆիլմ։


== Ծանոթագրություններ ==
Զվյոզդնի (քաղաքատիպ ավան, Ուստ-Կուտսկի շրջան)

Զվյոզդնի (ռուս.՝ Звёздный), քաղաքատիպ ավան Ռուսաստանի, Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 957 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անիեր լա Ժիրո

Անիեր լա Ժիրո (ֆր.՝ Asnières-la-Giraud), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։ 
Համայնքի INSEE կոդ՝ 17022։


== Բնակչություն ==
Համայնքի բնակչությունը 2010 թվականին կազմում էր 922 մարդ։


== Տնտեսություն ==
2010 թվականի տվյալներով 600 աշխատունակ տարիքի մարդկանցից (15-64 տարեկան) 443-ը տնտեսապես ակտիվ էին, 157-ը անգործունակ (ակտիվության ցուցանիշը 73.8 %, 1999 թվականին եղել է՝ 73.8 %)։ 443 աշխատունակ բնակիչներից 399-ը աշխատում էին (211 տղամարդ և 188 կին), անաշխատանք էին 44-ը (19 տղամարդ և 25 կին)։
157 անգործունակ մարդկանցից 41-ը աշակերտներ կամ ուսանողներ են, 68-ը թոշակառու, 48-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Անիեր լա Ժիրո (ֆր.)
Ֆրեդ Հեյս

Ֆրեդ Ուոլաս Հեյս կրտսեր (անգլ.՝ Fred Wallace Haise Jr., նոյեմբերի 14, 1933(1933-11-14), Բիլոքսի, Միսսիսիպի, ԱՄՆ), ամերիկացի տիեզերագնաց-օդաչու։
Ավարտել է Օկլահոմայի համալսարանը (1959 թվականին) և աէրոտիեզերական հետազոտությունների համար օդաչուների պատրաստման դպրոցը (1964 թվականին)։ Ավիացիայի և տիեզերագնացության վերաբերյալ մի շարք աշխատանքների հեղինակ է։ ԱՄՆ-ի տիեզերագնացների խմբում ընդգրկվել է 1966 թվականին։ 1970 թվականի ապրիլի 11-17-ը Ջեյմս Լովելի և Ջոն Սուիջերթի հետ թռիչք է կատարել դեպի Լուսին, որպես «Ապոլլոն-13» տիեզերանավի լուսնախցիկի օդաչու։ Թռիչքը տևել է 142 ժ 55 ր։


== Ծանոթագրություններ ==
Բագատոչերնեշչինսկի գյուղական խորհուրդ (Խարկովի մարզ)

Բագատոչերնեշչինսկի գյուղական խորհուրդ  (ուկրաիներեն՝ Багаточернещинська сільська рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Բագատոչերնեշչինսկի գյուղական խորհրդում բնակվում էր 775 մարդ։ Բնակավայրը զբաղեցնում է 64.36 կմ² տարածք։ Բնակչության խտությունը կազմում էր 12.04 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օբրիվ (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՕբրիվՕբրիվ (ուկրաիներեն՝ Обрив, Ղրիմի թաթարերեն՝ Çumaq Qarı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Չույկե։
2001 թվականի տվյալներով Օբրիվ գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազանցևո (այլ կիրառումներ)

Կազանցևո, կարող է վերաբերել՝

Կազանցևո - գյուղ Ռուսաստանի Ալթայի երկրամասի Զարինսկի շրջանի կազմում։
Կազանցևո - գյուղ Ռուսաստանի Ալթայի երկրամասի Կուրյինսկի շրջանի կազմում։
Կազանցևո - գյուղ Ռուսաստանի Ալթայի երկրամասի Ռոմանովսկի շրջանի կազմում։
Կազանցևո - գյուղ Ռուսաստանի Ալթայի երկրամասի Տալմենսկի շրջանի կազմում։
Կազանցևո - գյուղ Ռուսաստանի Կրասնոյարսկի երկրամասի Թայմիրսկի շրջանի կազմում։
Կազանցևո - գյուղ Ռուսաստանի Կրասնոյարսկի երկրամասի Շուշենսկի շրջանի կազմում։
Կազանցևո - գյուղ Ռուսաստանի Նովոսիբիրսկի մարզի Բարաբինսկի շրջանի կազմում։
Վաշպարիան

Վաշպարիան (վրաց.՝ ვაშპარიანი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 65 մարդ։


== Ծանոթագրություններ ==
Բժիշկ (ամսագիր, Տրապիզոն)

Անվան այլ կիրառումների համար տե՛ս՝ Բժիշկ (այլ կիրառումներ)Բժիշկ, բժշկական և առողջապահական ամսաթերթ։ Լույս է տեսել Տրապիզոնում (1911-1912) և Կոստանդնուպոլսում (1912-1914)։ Խմբագիր և տնօրեն՝ Վ. Ղազարյան։ Բժիշկը տպագրել է բժշկական զրույցներ, լուրեր ազգային հիվանդանոցների անցուդարձից, առաջարկել է հայկական վարժարաններում սահմանել բժշկական վերահսկողություն։ Պաշտպանել է հայ բժիշկների շահերը, բողոքել Թուրքիայում տիրող խտրականության դեմ։ Հրատարակել է Բժշկական տարեցույցը (1914)։
Կոնստանտին Օրբելյան (այլ կիրառումներ)

Կոնստանտին Օրբելյան անուն ազգանունը կրում են՝

Կոնստանտին Օրբելյան, խորհրդային դաշնակահար, դիրիժոր, երգահան։
Կոնստանտին Օրբելյան Կրտսեր, դիրիժոր, Մոսկվայի կամերային նվագախմբի և Ռուսաստանի ֆիլհարմոնիայի երաժշտական տնօրեն։
Շուֆիյի Ռոշ

Շուֆիյի Ռոշ (ֆր.՝ Chuffilly-Roche), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 89 մարդ, բնակչության խտությունը` 11.60 մարդ/կմ²։ Բնակավայրը զբաղեցնում է 7.67 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 37 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 13։ Ակտիվության ցուցանիշը կազմում է 75,9 %։ 41 աշխատունակ մարդկանցից աշխատել է 39 անձ (22 տղամարդ և 17 կին)։ Գործազուրկ են եղել 2 անձ (2 տղամարդ և 0 կին)։ 13 անաշխատունակներից 5-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիշնյով (գյուղ, Կիվերցիի շրջան)

Անվան այլ կիրառումների համար տե՛ս՝ ՎիշնյովՎիշնյով (ուկրաիներեն՝ Вишнів), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1890 թվականին։
2001 թվականի տվյալներով Վիշնյով գյուղում բնակվում էր 518 մարդ։ Բնակավայրը զբաղեցնում է 1913 կմ² տարածք։ Բնակչության խտությունը կազմում էր 270,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1505) Կորաննա

(1505) Կորաննա (անգլ.՝ Koranna), աստերոիդ աստերոիդների հիմնական գոտում։ Հայտնաբերվել է 1939 թվականի ապրիլի 21-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,659423 ա. մ., առավելագույնը մոտենում է 2,3046 ա. մ. հեռավորության վրա և հեռանում 3,0143 ա. մ.։ Արեգակի շուրջ մեկ ամբողջական պտույտ է կատարում 1584,09 երկրային օրվա ընթացքում, իր ուղեծրով շարժվելով միջինում 0,22726 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1505) Կորաննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռաուդնոյ (Կուրո յոկի վտակ)

Ռաուդնոյ (ռուս.՝ Раудой), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կուրո յոկի գետի աջ ափին՝ 11 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000420
Հիդրոլոգիական ուսումնասիրությունների կոդը - 102000042
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Մինաս եկեղեցի (Բեժանո)

Անվան այլ կիրառումների համար տե՛ս՝ Սուրբ Մինաս եկեղեցի (այլ կիրառումներ)Սուրբ Մինաս եկեղեցի, Հայ Առաքելական եկեղեցի, գտնվում է Վրաստանի Սամցխե-Ջավախք մարզի Ախալքալաքի շրջանում, Ախալքալաքից 28կմ դեպի հյուսիս-արևելք, հայաբնակ Բեժանո գյուղում։ Կառուցվել է 19-րդ դարում։
Բեժանոնի Սուրբ Մինաս եկեղեցին կառուցվել է 1830-ական թվականներին, եկեղեցին ի սկզբանե եղել է փայտաշեն կառույց, իսկ եկեղեցու ծխականների թիվը եղել է 196 հոգի։ Այս տեղեկությունները մեզ են հասել  Վրաստանի հայոց թեմի և Իմերեթի թեմի, 1840 թվականի տեղեկագրից։
1906 թվականին փայտաշեն եկեղեցու տեղ հիմնովին վերակառուցվել է ներկայիս քարաշեն եկեղեցին։
Եկեղեցին բազիլիկ կառույց է, կառուցված է մոխրագույն տուֆից, նրա չափսերն են (18.72 x 10.64) մետր։ Եկեղեցին ունի երկու մուտք, մեկը հարավային իսկ մյուսը արևմտյան կողմից։ Երկու մուտքերի վերնամասում կան քանդակներ, իսկ արևմտյան մուտքի աջ կողմում հայատառ արձանագրություն է։
Արձանագրության մեջ գրված է․  

Հարավային և հյուսիսաին պատերին կան պատուհաններ։ Իսկ եկեղեցու արևմտյան մասում՝ տանիքին զանգակատունն է։
Եկեղեցու խորանը գտնվում է արևելյան մասում, իսկ նրա աջ և ձախ կողմերում կան ավանդատներ։ Եկեղեցին ունի նաև մկրտության ավազան, այն գտնվում է հյուսիսային պատին։
1860-1870-ական թվականներին եկեղեցու հոգևոր կազմն է եղել՝  Գրիգոր քհն. Տեր-Քերոբյանցը, Գրիգոր քհն. Սարգսյանը և Հակոբ քհն. Քերոբյանցը։
2006-2007 թվականներին եկեղեցին վերանորոգվել է, վերանորոգման նյութական աջակցություն են ցուցաբերել Վասիլ և Վանիկ Սարգսյան եղբայրները։
Բեժանոնի Սուրբ Մինաս եկեղեցի վերաօծվել է 2007 թվականի օգոստոսի 17-ին։  Վիրահայոց թեմի առաջնորդ Տ. Վազգեն եպիկոպոս Միրզախանյանի ձեռամբ և մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Տ. Բաբգէն աբեղա Սալբիյանի։ 


== Ծանոթագրություններ ==
Գրանուլոցիտներ

Գրանուլոցիտներ, լեյկոցիտների տեսակներ են, որոնք բնութագրվում են ցիտոպլազմայում գրանուլների (հատիկների) առկայությամբ։ Գրանուլոցիտներն անվանվում են նաև պոլիմորֆունուկլեար լեյկոցիտներ, քանի որ ցիտոպլազման հարուստ է գրանուլներով։ Գրանուլոցիտները սինթեզվում են ոսկրածուծում՝ գրանուլոպեզի ընթացքում։


== Գրանուլոցիտների տեսակները ==
Ըստ ներկման տարբերում են հետևյալ տեսակի գրանուլոցիտները.

Բազոֆիլային գրանուլոցիտներ
Էոզինոֆիլային գրանուլոցիտներ
Նեյտրոֆիլային գրանուլոցիտներԷոզինոֆիլների հատիկները ներկվում են թթու ներկերով, բազոֆիլներինը՝ հիմնային, իսկ նեյտրոֆիլներինը՝ թթվային և հիմնային ներկերով։


== Տես նաև ==
Լեյկոցիտներ


== Գրականություն ==
Մարդու ֆիզիոլոգիայի հիմունքներ։ Դասագիրք բարձրագույն ուսումնական հաստատությունների համար։ Դ.Ն.Խուդավերդյանի և Վ.Բ.Ֆանարջյանի խմբագրությամբ։ Երևան, 1998։
Բելառուսի պատանի հանդիսատեսի հանրապետական թատրոն

Բելառուսի պատանի հանդիսատեսի հանրապետական թատրոն (բել․՝ Беларускі рэспубліканскі тэатр юнага гледача), թատրոն Մինսկ քաղաքում, Բելառուս։


== Թատրոնի պատմությունը ==
1931 թվականին Մինսկ քաղաքում բացվեց Պատանի հանդիսատեսի առաջին թատրոնը, որը գործեց մինչև 1941 թվականի հուլիսը։ 1956 թվականի ապրիլի 8-ին կայացավ թատրոնի վերաբացումը։ 2008 թվականի վերջին սկսվեց թատրոնի վերակառուցման իրավաբանական կազմակերպչական աշխատանքները, իսկ 2011 թ նոյեմբերին սկսվեց փաստացի վերակառուցումը, որը ծրագրված է ավարտել 2013 թվականին։


== Հետաքրքիր փաստեր ==
Պատանի հանդիսատեսի շենքը ճարտարապետական հուշարձան է։


== 2012 թվականի պրեմիերաները ==
Ֆրանտիշեկ Ալեխնովիչի «Պարոն նախարար»
Յու․ Կուլիկի «Համադասարանցիներ»
Ժան Բատիստ Մոլիերի «Քաղքենին ազնվական»


== Հղումներ ==
Պատանի հանդիսատեսի թատրոն


== Աղբյուրներ ==
Չոբանօղլու

Չոբանօղլու, գյուղ Արևմտյան Հայաստանում, Վանի վիլայեթի Վան-Տոսպի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թվականներին, Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սիրիական Քուրդիստան

Սիրիական Քուրդիստան (քրդ․՝ Kurdistana Sûriyê), Սիրիայի քրդերով բնակեցված հյուսիսային և հյուսիս–արևելյան շրջանների ընդհանուր անվանում։ Քրդական աղբյուրներում օգտագործվում է հիմնականում Արևմտյան Քուրդիստան (քրդ․՝ Rojavayê Kurdistanê) անվանումը, որը, պարզ է, քրդերի երազած միասնական հայրենիքի հարավ–արևմտյան մասն է կազմում։ 2012 թվականի ամռանից տարածաշրջանը հիմնականում ղեկավարվում է Գերագույն քրդական խորհրդի, ինչպես նաև վերջինիս հետ կապված զինված խմբերի կողմից։ Նշանակալիցն այն է, որ Բաշար ալ–Ասադի ղեկավարության տակ են մնացել միայն Հասեքեի և Էլ-Քամիշլիի որոշ շրջաններ։ Իր կողմից Սիրիական ազգային խորհուրդը ժխտում է այդպիսի հասկացողության իրողությունը, ինչպիսին Սիրիական Քուրդիստանն է։ ՍԱԽ–ն ընդունում է միայն այն փաստը, որ Սիրիայում գոյություն ունեն շրջաններ, որոնք բնակեցված են քրդերի կողմից, այն էլ ոչ 100 %–ով։


== Սիրիական Քուրդիստանի նշանակալից բնակավայրերը ==
Արևմտյան Քուրդիստանի նշանակալից բնակավայրերն են Այն ալ-Արաբը, Ամուդան, Աֆրինը, ալ-Հասաքան, Ռաս էլ-Այնը, ալ-Կամիշլին։

		
		


== Տես նաև ==
Իրաքյան Քուրդիստան
Իրանական Քուրդիստան
Թուրքական Քուրդիստան


== Ծանոթագրություններ ==
Էրվին Քյոնիգ

Էրվին Քյոնիգը կամ Հայնց Թորվալդը, Վերմախտի դիպուկահար էր, ում գոյության փաստն անստույգ է և հնարավոր է` հորինված։ Հայտնի է սովետական դիպուկահար Վասիլի Զայցևի դեմ ստալինգրադյան դիպուկահարային մենամարտի շնորհիվ։ Նրա անունը հիշատակվում է միայն Զայցևի հուշերում, որտեղ վերջինը նշում է, թե տեղեկացվել է Ստալինգրադ ժամանած Ցոսենի դիպուկահարների դպրոցի ղեկավար, ՍՍ-ի շտանդարտենֆյուրեր Հայնց Թորվալդի մասին, որին հետագայում ոչնչացրել է։


== Զայցևի տարբերակ ==
Իր հուշերում Վասիլի Զայցևը գրում է դիպուկահարների բեռլինյան դպրոցի ղեկավարի մասին, ում ուղարկել էին Ստալինգրադ` իրեն վերացնելու համար։ Գրքի մեջ մանրամասն ներկայացված է երկու դիպուկահարների մենամարտը։ Ըստ Զայցևի տարբերակի` ինքը բացահայտել էր Քյոնիգի տեղը, ով դարանել էր երկու զորքերի միջև ընկած չեզոք գոտում` երկաթե թիթեղից և ջարդած աղյուսներից շինած թաքստոցում։ Զայցևն, իր զինակից Կուլիկովի հետ ծուղակ է պատրաստում Քյոնիգի համար։ Կուլիկովը փուստ կրակոց է անում, ինչից հետո նրանք սպասում են, որպեսզի արևը դադարի իրենց առջևից լուսավորել, որպեսզի նշանոցը դրա լույսից չպսպղա։ Երբ արևն անցնում է սովետական դիպուկահարների թիկունքը, Կուլիկովը սաղավարտ է բարձրացնում, ինչից հետո Քյոնիգը կրակում է։ Կարծելով թե սպանել է Զայցևին` նա մի փոքր բարձրացրել է գլուխը, ինչից հետո էլ Զայցևը նրան սպանել է։


== Անվստահություն գոյության հանդեպ ==
Բրիտանացի պատմաբան Ֆրենք Էլիսն իր «Ստալինգրադյան կաթսա» (The Stalingrad Cauldron) գրքում կասկածի տակ է առնում Էրվին Քյոնիգի գոյության փաստը, քանի որ` նախ չկան նրա գոյությունը հաստատող որևէ փաստեր, երկրորդն էլ` 1942-1943 թթ. Բեռլինում դիպուկահարների դպրոց գոյություն չուներ։ Բացի այդ Էլիսը նշում է, որ խորհրդային ոչ մի աղբյուրում մենամարտի ճշգրիտ ժամանակի մասին որևէ տեղեկություն չկա, թեև Զայցևն իր հուշերում սովորաբար նշում է կոնկրետ ամսաթվեր։ Էլիսը նաև կասկած է հայտնում Քյոնիգի դիրքավորման հետ կապված` դատելով Զայցևի նկարագրությունից արևը հետկեսօրին նրա դիմացից էր շողում, սակայն դրանից հետևում է, որ Քյոնիգը գտնվում էր այնտեղ, որտեղ տեղակայված էին սովետական զինվորները։ Նաև դժվար է պատկերացնել, թե հմուտ դիպուկահարը, ինչպիսին պետք է որ լիներ Քյոնիգը, թույլ տար մի քանի կոպիտ սխալներ, օրինակ` անզգուշորեն դուրս ցցեր գլուխը, կամ թողներ, որ արևի լույսն ընկնի նշանոցի վրա։ Ամենայն հավանականությամբ այս պատմությունը Երկրորդ աշխարհամարտի ժամանակ խորհրդային քարոզչության հերթական հորինվածքն էր` սեփական զինվորների ոգին բարձրացնելու համար։


== Արտացոլում մշակույթում ==
Վասիլի Զայցևի հուշերն ընկած են Ուիլյամ Քրեյգի «Թշնամին` դարպասի մոտ. Ստալինգրադի ճակատամարտը» (Enemy at the Gates: The Battle for Stalingrad) գրքի և դրա հիման վրա ռեժիսոր Ժան-Ժակ Աննոյի նկարահանած «Թշնամին` դարպասի մոտ» ֆիլմի հիմքում, որտեղ Զայցևին մարմնավորել է Ջուդ Լոուն, իսկ Քյոնիգին` Էդ Հարիսը։ Ֆիլմի սյուժեն ընկած է նաև Call of Duty: World at War խաղի Vendetta առաջադրանքի հիմքում, որտեղ Զայցևի կերպարը փոխարինված է շարքային Դմիտրի Պետրենկոյով։


== Տես նաև ==
Պանֆիլովականներ
Ալեքսանդր Մատրոսով


== Ծանոթագրություններ ==
Պրոնյուխլովո

Պրոնյուխլովո (ռուս.՝ Пронюхлово), գյուղ Ռուսաստանի Մոսկվայի մարզի Զարայսկի շրջանի կազմում։
Բնակչությունը վերջին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.fo

.fo, Ֆարերյան կղզիների վերին մակարդակի ազգային դոմենը։
Ա կարգի գրանցումները պետք է համապատասխանեն գրանցվողի ապրանքանիշին։
Բ կարգի գրանցումները հնարավոր են, եթե ապրաքանիշ չկա։ Համապատասխան ապրանքանիշ ունեցող ցանկացած կառույց կարող է դոմենի գրանցումից հետո 20 օրվա ընթացքում հակընդդեմ հայտ ներկայացնել և դոմենը կտրվի վերջինիս։


== Արտաքին հղումներ ==
.fo դոմենի գրանցման կայք
IANA .fo whois տեղեկություն
Ֆուլյեդա

Ֆուլյեդա (իսպ.՝ Fulleda), մունիցիպալիտետ Իսպանիայում։ Մտնում է Լեյդա ինքնավար համայնքի մեջ՝ Կատալոնիա պրովինցիայում։ Գտնվում է Գառիգես շրջանում։ Զբաղեցնում է 15,96 կմ² մակեերես։ Բնակչությունը կազմում է 102 (2010 թվական)։


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-03-11 at the Wayback Machine.
Información del Institut d'Estadística de Catalunya
Vocabulario local
Սան Խուան դե Տոռուելյա

Սան Խուան դե Տոռուելյա (իսպ.՝ San Juan de Torruella, կատ.՝ Sant Joan de Vilatorrada), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Բաժես շրջանում։ Զբաղեցնում է 16,43 կմ² մակերես։ Բնակչությունը կազմում է 10 856 (2010 թվական)։


== Ծանոթագրություններ ==


== Արտաքին հղում ==
Պաշտոնական կայք Archived 2016-03-10 at the Wayback Machine. (իսպ.)
Página web del Ayuntamiento de Sant Joan de Vilatorrada Archived 2016-03-10 at the Wayback Machine. (կատ.)
Իվան պապը (մուլտֆիլմ)

Իվան պապը (ռուս.՝ Дед Иван, հայտնի է նաև «Թե ինչպես Իվան պապը քշեց մահին» վերնագրով), խորհրդային նկարված մուլտֆիլմ, որը ստեղծվել է 1939 թվականին, ռեժիսոր Ալեքսանդր Իվանովի կողմից։


== Սյուժե ==
Հեքիաթը պատմում է այն մասին, թե ինչպես մի ծերունու այցելում է Մահը, և մեռնելուց առաջ նա ժամանակ է խնդրում` որդիներին տեսակցելու համար։ Իվան պապը մեկ օրով հյուր է գնում յուրաքանչյուր որդու տուն, տեսնում է նորացված խորհրդային հողը և տուն է վերադառնում արդեն երիտասարդացած հոգով, իսկ Մահը հեռանում է։


== Մուլտֆիլմի մասին ==
Ալեքսանդր Իվանովը հիշատակում է ֆիլմը որպես «օրինակելի» խորհրդային ստեղծագործություն Իվան Իվանով-Վանոի դեմ իր մերկացնող խոսքում, ում քննադատում էին կոսմոպոլիտների դեմ պայքարի արշավի շրջանակներում.


== Վերականգնում ==
Մուլտֆիլմը ստեղծվել է 2 տարբերակով. սև-սպիտակ և գունավոր` ըստ Պավել Մերշինի մեթոդի։ Գունավոր օրիգինալ նեգատիվը պահպանվել է Կինոֆիլմերի ռուսական պետական ֆոնդում, վերականգնվել է և ցուցադրվել հայրենական անիմացիայի 100-ամյակին նվիրված «Սպիտակ սյուներ 2012» արխիվային կինոյի փառատոնի ժամանակ։


== Ծանոթագրություններ ==


== Արտաքին հղումներ ==
Իվան պապը մուլտֆիլմը «Անիմատոր.ռու» կայքում
Александр Иванов — Энциклопедия отечественного кино
Դուբկի (գյուղ, Պեչորսկի շրջան)

Անվան այլ կիրառումների համար տե՛ս՝ ԴուբկիԴուբկի (ռուս.՝ Дубки), գյուղ Ռուսաստանի Պսկովի մարզի Պեչորսկի շրջանի կազմում։
Բնակչությունը 2000 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Սեպասարի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Փոքր Սեպասար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Յոն Սավա

Յոն Գրիգորեի Սավա (ռումիներեն՝ Ion Sava, դեկտեմբերի 10, 1900(1900-12-10), Ֆոքշանի, Ռումինիա - հոկտեմբերի 26, 1947(1947-10-26), Բուխարեստ, Ռումինիա), ռումինացի ռեժիսոր, դրամատուրգ, նկարիչ, թատրոնի տեսաբան։


== Կենսագրություն ==
Յոն Սավան ծնվել է 1900 թվականին Ֆոքշանի քաղաքում` ուսուցիչ, հետագայում կոմերցիոն պաշտոնյա Գրիգորե Սավայի ընտանիքում։ 1925 թվականին ավարտել է Յասսի համալսարանը։ Աշխատել է որպես լրագրող, ծաղրանկարիչ։ 1937-1938 թվականներին հրատարակել է «Կարիկատուրա» հանդեսը։ 1930 թվականին աշխատել է Յասսի ազգային թատրոնում, բեմադրել Շեքսպիրի, Սարդուի, Նուշիչի, Կարաջալեի և այլոց գործերից։ Եղել է նորարար ռեժիսոր և բեմանկարիչ, պատրաստել է դիմակներ։ 1938 թվականին պայմանագիր է կնքել Բուխարեստի ազգային թատրոնի հետ, 1940 թվականին դարձել է թատրոնի տնօրեն, սակայն 2 ամիս անց հրաժարվել է այդ պաշտոնից։ Հեղինակել է «Թատրոնի վերաթատերականացումը» գիրքը։ 1943 թվականին իտալական Artisti Associati ընկերությունը Ռումինիայի ազգային կինոյի հետ համատեղ նկարահանել է ռումինա-իտալական «Escadrila albă» (Սպիտակ ջոկատ) ֆիլմը, որի ռեժիսորն ու սցենարիստը Յոն Սավան է, գլխավոր դերերում` Կլադիո Գորա, Լյուչիա Ստուրձա-Բուլանդրա, Տինո Բիանչի, Մարիելլա Լոտտի։
Սավան մահացել է 1947 թվականին Բուխարեստում։


== Գրականություն ==
Ion Sava, Teatralitatea teatrului, cuvânt înainte de Liviu Ciulei, Ed. Eminescu, București 1981.


== Ծանոթագրություններ ==


== Արտաքին հղումներ ==
UN ORGOLIOS - ION SAVA, Florin FAIFER(չաշխատող հղում)
Մեյդան (այլ կիրառումներ)

Մեյդան, կարող է վերաբերել՝

Մեյդան - գյուղ Արևմտյան Հայաստանում, Խարբերդի վիլայեթի Մալաթիայի գավառում
Մեյդան - գյուղ Արևմտյան Հայաստանում, Վանի վիլայեթի Արճեշի գավառում
Մեյդան - գյուղ Արևմտյան Հայաստանում, Էրզրումի վիլայեթի Խնուսի գավառակում
Մեյդան - գյուղ Արևմտյան Հայաստանում, Բիթլիսի վիլայեթի Մոտկանի գավառակում
Հիրայիձումի

Հիրայիձումի (ճապ.՝ 平泉町 Հիրայիձումի-տյո։), քաղաք Ճապոնիայի Իվատե պրեֆեկտուրայի Նիսիիվայի գավառում։ Քաղաքի մակերեսը կազմում է 63,39 կմ², 2014 թվականի օգոստոսի 1-ին անցկացված մարդահամարի տվյալների համաձայն՝ Հիրայիձումիի բնակչությունը կազմում է 7907 մարդ, իսկ բնակչության խտությունը՝ 124,74 մարդ/կմ²։


== Աշխարհագրական դիրք ==
Տեղակյաված է Հոնսյու կղզու վրա՝ Տոհոկու տարածաշրջանի Իվատե պրեֆեկտուրայում։ Նրա հետ սահմանակցում են Իտինոսեկի և Օսյու քաղաքները։


== Բնակչություն ==
2014 թվականի օգոստոսի 1-ին անցկացված մարդահամարի տվյալների համաձայն՝ Հիրայիձումիի բնակչությունը կազմում է 7907 մարդ, իսկ բնակչության խտությունը՝ 124,74 մարդ/կմ²։ Բնակչության փոփոխությունը 1980 թվականից մինչև 2005 թվականը՝


== Սիմվոլիկա ==
Քաղաքի ծառը համարվում է կրիպտոմերիան, ծաղիկը՝ սակուրայի ծաղիկը, իսկ թռչունը՝ Cettia diphone-ն։


== Ծանոթագրություններ ==


== Արտաքին հղումներ ==
Официальный сайт(ճապոներեն)
Եվրոպայի չեմպիոնների գավաթի եզրափակիչ 1989

1989 Եվրոպական գավաթի եզրափակիչ, Եվրոպական գավաթի 34-րդ խաղարկությունն է, որում հաղթեց «Միլան» ֆուտբոլային ակումբը 4-0 հաշվով՝ «Ստյաուաին»։ Խաղը կայացել է Կամպ Նոու մարզադաշտում, Բարսելոնա, Կատալոնիա, Իսպանիա։
Յագոդնոե (գյուղ, Տուրիի շրջան)

Անվան այլ կիրառումների համար տե՛ս՝ ՅագոդնոեՅագոդնոե (ուկրաիներեն՝ Ягідне), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Յագոդնոե գյուղում բնակվում էր 252 մարդ։ Բնակավայրը զբաղեցնում է 1114 կմ² տարածք։ Բնակչության խտությունը կազմում էր 226,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պյատոնիկոլաևկա

Պյատոնիկոլաևկա (ուկրաիներեն՝ Пятомиколаївка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Պյատոնիկոլաևկա գյուղում բնակվում էր 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խորվաթիայի անդամակցումը Եվրամիությանը

Խորվաթիան դարձավ Եվրամիության անդամ 2013 թվականի հուլիսի 1-ին։


== Անդամակցությունը ==
Խորվաթիան ԵՄ-ին անդամակցելու դիմում էր ներկայացրել 2003 թվականին, և 2004 թվականի սկզբին Եվրոպական հանձնաժողովը պետությանը տվեց պաշտոնական թեկնածուի կարգավիճակ։ Եվրոպական խորհուրդը թեկնածուի կարգավիճակ շնորհեց 2004 թվականի կեսերին, և բանակցությունների սկսման ամսաթիվը, ի սկզբանե 2005 թվականներն էր, սակայն հետաձգվեց մինչև նույն տարվա հոկտեմբեր։ 2005 թվականի հոկտեմբերի 3-ին սկսվեց կանոնադրության 33 բաժինների մշակման բանակցությունները, որոնք ավարտվեցին 2006 թվականի հոկտեմբերի 18-ին։ Բանակցությունները 10 ամսով հետաձգվեցին Սլովենիայի հետ սահմանային վեճի պատճառով, բայց 2009 թվականի սեպտեմբերին Սլովենիայի ներկայացուցիչները հայտարարեցին, որ պատրաստ են հանել իրենց առարկությունները Խորվաթիայի անդամակցության դեմ, պայմանավորվելով լուծել այդ հակամարտությունը միջազգային միջնորդների միջոցով։
Հարավսլավիայի փլուզման պահից Խորվաթիան Սլովակիայից հետո հասավ երկրի վերականգնման լավագույն արդյունքին ու հույս ուներ դառնալ նախկին հարավսլավիական հանրապետությունից երկրորդ երկիրը, ով անդամակցել է միությանը։ Երկրում կայուն շուկայական տնտեսություն է, ինչպես նաև վիճակագրական ցուցանիշները (օրինակ` մեկ շնչող ընկնող ՀՆԱ-ով) ավելի բարձր ցուցանիշներով քան Բուլղարիան ու Ռումինիան, որոնք միությանն էին միացել 2007 թվականին։ Խորվաթիայի հետ բանակցությունների սկզբում acquis-ը բաժանվեց 35 բաժինների 31-ի փոխարեն։ Ենթադրվում է, որ նոր բաժինները, ագրարային քաղաքականության մասին է, որը կարող է առաջացնել որոշակի դժվարություններ, ինչպես եղել է ուրիշ երկրների հետ։
2005 թվականին ԵՄ-ի իշխանությունները կանխատեսեցին, որ Խորվաթիան կանդամակցի Միությանը 2010-2012 թվականներին։ 2011 թվականի հունիսին ԵՄ-ի առաջնորդները ընդունեցին Խորվաթիայի անդամակցությունը միություն.
Խորվաթիայի անդամակցության մասին պայմանագիրը, այդ թվում և ԵՄ պայմանագրում մի քանի փոփոխություններ, ինչպես սպասվում էր, կնքվեցին 2012 թվականին։ ԵՄ անդամ 27 պետություն-անդամների խորհրդարանի կողմերից վավերացման գործընթացը ուժի մեջ մտավ ու Խորվաթիան անդամակցեց ԵՄ-ին 2013 թվականի հուլիսի 1-ին։


== Ծանոթագրություններ ==
Վոզնեսենե (քաղաքատիպ ավան, Պոդորոժսկի շրջան)

Անվան այլ կիրառումների համար տե՛ս՝ ՎոզնեսենեՎոզնեսենե (ռուս.՝ Вознесенье), քաղաքատիպ ավան Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 2425 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիլավատի մրցանակ

«Լիլավատի» մրցանակ (անգլ.՝ Leelavati Award), միջազգային մրցանակ, որը տրվում է մաթեմատիկայի հանրայնացման գործում ունեցած ներդրման համար։ Մրցանակն  անվանվել է նույնանուն մաթեմատիկական տրակտատի պատվին, որը գրել է 12-րդ դարի հնդիկ մաթեմատիկոս Բհասկարան։ Մրցանակը կազմում է մեկ միլիոն հնդկական ռուփի, հովանավորն է Infosys ՏՏ ընկերությունը։


== Պատմություն ==
«Լիլավատի» մրցանակն առաջին անգամ հանձնվել է 2010 թվականին Հնդկաստանի Հայդարաբադ քաղաքում  տեղի ունեցած «Մաթեմատիկոսների միջազգային կոնգրեսի» փակման արարողության ժամանակ։ Այդ մրցանակը սկզբում դիտարկվեց որպես միանգամյա պարգևատրում, սակայն մրցանակը համագումարի և զանգվածային լրատվամիջոցների մասնակիցների համընդհանուր հավանությանն արժանացավ և որոշվեց «Լիլավատի» մրցանակաբաշխությունն ընդգրկել համագումարի մշտական մրցանակների շարքում։ Ի տարբերություն մյուս մրցանակների՝ «Լիլավատի» մրցանակը հանձնվում է համագումարի ոչ թե բացման, այլ փակման ժամանակ։


== Մրցանակակիրներ ==
Սայմոն Սինգխ (2010)
Ադրիան Պաենսա (2014)
Ալի Նեսին (2018)
		


== Ծանոթագրություններ ==


== Արտաքին հղումներ ==
Leelavati Prize - IMU website
Մակարյովո

Մակարյովո (ուկրաիներեն՝ Макарьово), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Մակարյովո գյուղում բնակվում էր 1 753 մարդ։ Բնակավայրը զբաղեցնում է 3338 կմ² տարածք։ Բնակչության խտությունը կազմում էր 525,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնեթա

Մոնեթա, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թյուրիմացություն

Թյուրիմացություն (ռուս.՝ Недоразумение), խորհրդային կարճամետրաժ նկարված մուլտֆիլմ, որը նկարահանվել է 1986 թվականին, «Սոյուզմուլտֆիլմ» ստուդիայում։ Մուլտֆիլմի ռեժիսորը և սցենարի հեղինակը Լյուդմիլա Կոշկինան է. այն նկարահանվել է ըստ Օլեգ Բունդուրի բանաստեղծության։ Տևողությունը 2.5 րոպե է։
Ուրախ կարուսել № 18 մուլտիպլիկացիոն ալմանախի երեք սյուժեներից երկրորդն է։


== Սյուժե ==
Մուլտֆիլմ անձրևի մասին է, որը մարդկային տեսքով շրջում էր քաղաքով և ջրում էր փողոցները, տները և անցորդներին։ Հանկարծ նա տեսնում է փոքրիկ ցուցանակ, որի վրա գրված է՝ «Սիզամարգով չքայլել», շատ է զարմանում և չի թրջում սիզամարգը։ Արևը ծագում է հողի վրա և սկսում է պայծառ փայլել սիզամարգի խոտի վրա, որն առանց ջրի սկսում է դեղնել ու թառամել, ի վերջո, ամբողջ խոտը չորանում է, և սիզամարգի փոխարեն մնում են տապից խանձված հողի կտորներ։


== Նկարահանող խումբ ==


== Ծանոթագրություններ ==


== Արտաքին հղումներ ==
«Թյուրիմացություն»(անգլ.) ֆիլմը Internet Movie Database կայքում
Недоразумение - Мультфильм
Կարտոև

Կարտոև (ռուս.՝ Картоев, խակ.՝ Хызыл хаялар аалы), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Խաչատրյան (ֆուտբոլիստ)

Անվան այլ կիրառումների համար տե՛ս՝ Վարդան Խաչատրյան
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վարդան Բարեղամի Խաչատրյան (հոկտեմբերի 29, 1968, Երևան, ՀԽՍՀ, ԽՍՀՄ)՝ նախկին խորհրդային և հայ ֆուտբոլիստ, պաշտպան։ Հանդես է եկել հայկական, ռուսական և ուկրաինական ակումբներում։


== Կարիերա ==


=== Ակումբային ===
Կարիերան սկսել է Երևանի Արարատի կազմում, որտեղ անկացրել է իր կարիերայի մեծ մասը։ Արարատի կազմում 6 տարի անցկացնելուց հետո տեղափոխվել է Մոսկվայի Տորպեդո։ Տեղափոխությունը Տորպեդո անհաջող ստացվեց Վարդան Խաչատրյանի համար և նա որոշեց լքել ակումբը՝ տեղափոխվելով Զապորոժյեի Մետալուրգ։ Ուկրաինայում Վարդանը անկացրեց երկու մրցաշրջան։ 1995 թվականին հայրենիք վերադառնալու ժամանակն էր․ Վարդանը հայտնվեց Երևանի Կիլիկիաում, որտեղ անցկացրեց 38 հանդիպում՝ դառնալով 9 գոլի հեղինակ։ 1997/98 թվականների մրցաշրջանում տեղափոխվեց աշխաբադյան Կոպետդագ, որտեղ անցկացրեց գրեթե մեկ տարի։


=== Հավաքական ===
Վարդանը այն ֆուտբոլիստներից մեկն էր, ում բախտ վիճակվեց մասնակցել 1992 թվականի հոկտեմբերի 14-ին մասնակել Հայաստանի հավաքականի առաջին պատմական հանդիպմանը։ Այդ ընկերական խաղում Հայաստանի մրցակիցն էր Մոլդովայի ընտրանին։ Հանդիպումն ավարտվեց 0։0 հաշվով։ Հավաքականի կազմում անցկացրել է 30 հանդիպում և դարձել մեկ գոլի հեղինակ՝ Վրաստանի հավաքականի դեմ խաղում։


== Տիտղոսներ ==
 Կիլիկիա
Հայաստանի առաջնության չեմպիոն - 1995/96, 1996/97
Հայաստանի առաջնության բրոնզե մեդալակիր - 1998
Հայաստանի գավաթակիր - 1995-96Հայաստանի գավաթի եզրափակչի մասնակից - 1996/97, 1998
Հայաստանի սուպերգավաթի եզրափակչի մասնակից - 1996

 Տորպեդո Մոսկվա
Ռուսաստանի գավաթակիր - 1992/1993


== Անձնական կյանք ==
Ամուսնացած է, ունի երկու տղա, որոնք ընտրել են հոր անցած ճանապարհը։ Մեծ տղան՝ Կարեն Խաչատրյանը, հանդես է գալիս կիսապաշտպանությունում, փոքրը՝ Արտակ Խաչատրյանը, հանդես է գալիս պաշտպանությունում։


== Ծանոթագրություններ ==


== Արտաքին հղումներ ==
National Football Teams կայքում
armfootball.tripod.com կայքում
klisf.ru կայքում(չաշխատող հղում)